Alain Decaux
Den Alain Decaux, gebuer den 23. Juli 1925 zu Lille, a gestuerwen de 27. Mäerz 2016 zu Paräis, war e franséischen Historiker a Radio- an Televisiounsmoderateur. Hien ass bekannt fir seng bal 50 Joer laang Presenz an de franséische Medien, wou en Emissiounen iwwer Geschichtstheme moderéiert huet (La Tribune de l'Histoire vun 1955 bis 1997 bis am Radio oder Alain Decaux raconte an dono Alain Decaux face a l'Histoire vun 1969 bis 1988 op der Tele), dacks zesumme mam André Castelot, ma och mam Jean Tulard an dem Marcel Jullian.

Parallel dozou huet hie Bicher, Dréibicher, Theaerstécker an Artikele geschriwwen. Vun 1988 bis 1991 war hie Ministre délégué fir Francophonie an der Regierung vum Michel Rocard.

De 15. Februar 1979 gouf den Alain Decaux zum Member vun der Académie française gewielt.

Um Spaweck 

Franséisch Historiker
Franséisch Radiosspeakeren
Franséisch Televisiounsmoderateuren
Franséisch Dréibuchauteuren
Franséisch Auteuren
Membere vun der Académie française
Grand-croix de la Légion d'honneur
Grand-croix de l'ordre national du Mérite
Gebuer 1925
Gestuerwen 2016